Գրիբոյեդով ակումբ

Գրիբոյեդով ակումբ (), Հայաստանում գործող և ռուսական քարոզչության մաս հանդիսացող բանավեճի ակումբ։ Ակումբի տնօրենն է Օլգա Տրետյակովան։

Նպատակներ 
Որոշ մասնագետներ կարծում են, որ ակումբի գործունեության նպատակն է Հայաստանում հասարակական կարծիքին ազդելը։ Ըստ ակումբի հիմնադիր և ռուս քարոզիչ Դմիտրի Կիսելյովի ակումբը ունի «մտավոր առաքելություն, որի նպատակն է արտադրել և Հայաստանին, և Ռուսաստանին ուժ տվող ժամանակակից իմաստներ»։

Պատմություն 

Ակումբը հիմնադրել է ռուսական քարոզչության գլխավոր դերակատարներից մեկը, ռուս հեռուստալրագրող Դմիտրի Կիսելյովը, ով բնութագրել է ակումբի գործունեությունը որպես «մտավոր առաքելություն, որի նպատակն է արտադրել և Հայաստանին, և Ռուսաստանին ուժ տվող ժամանակակից իմաստներ»։ Ակումբի հիմնադրման հստակ տարեթիվը հայտնի չէ։ Որոշ մասնագետներ կարծում են, որ այն հիմնադրվել է առնվազն 2012 թվականին՝ Հայաստանում Ռուսաստան-Եվրամիություն հարաբերությունների բացահայտ հակամարտության գագաթնակետին հասնելուց առաջ։

2015 նիստ 
Ակումբի 2015 թվականի նիստը ավարտվել է սկանդալով, քանի որ ռուսական քարոզչության գաղափարախոս Դմիտրի Կիսելյովը դժգոհություն է հայտնել Հայաստանում ռուսաց լեզվի վատ իմացության մակարդակից։ Այդ բանից հետո Հայաստանի Հանրապետության Ազգային Ժողովի որոշ պատգամավորներ առաջարկել են Կիսելյովի անցանկալի անձ հայտարարել Հայաստանում։

2016 նիստ 
2016 թվականի հոկտեմբերին Երևանում տեղի է ունեցել ակումբի հերթական նիստը, որին մասնակցել են գործարար Սամվել Կարապետյանը, ռուս քաղաքագետ Անդրանիկ Միհրանյանը, Հայաստանի Հասարակական խորհրդի նախագահ Վազգեն Մանուկյանը, Հայաստանի հանրային ռադիոյի տնօրեն Արման Սաղաթելյանը և ուրիշներ։

Ակումբին առնչվող անձինք

Ակումբի անդամներ 
 Դմիտրի Կիսելյով, նախագահ։
 Օլգա Տրետյակովա, կրեատիվ տնօրեն։
 Եգոր Գլումով, անդամ։

Ակումբի «ընկերներ» 
Անդամներից բացի, ակումբն ունի մի շարք «ընկերներ», որոնց անունները հրապարակված են ակումբի պաշտոնական կայքում։ Այդ ցանկի մեջ են մտնում հետևյալ անձինք.
 Գառնիկ Ասատրյան, ԵՊՀ իրանագիտության ամբիոնի վարիչ։
 Հենրիխ Գրիգորյան]], «Ինտերլինգվա» համալսարանի ռեկտոր, պրոֆեսոր, Հայաստանի քաղաքագետների ասոցիացիայի վարչության անդամ։
 Տիգրնա Լիլոյան, Հայաստանում ռուսական Իտառ Տաս լրատվական գործակալության ներկայացուցչության ղեկավար
 Ալեքսանդր Դուգին, ռուս փիլիսոփա, ռուսական քարոզչության գաղափարախոս, Միջազգային եվրասիական շարժման առաջնորդ։
 Կարինե Մինասյան, Եվրասիական տնտեսական հանձնաժողովի Կոլեգիայի անդամ (նախարար)։
 Սուսաննա Հարությունյան, երևանյան «Ոսկե ծիրան» կինոփառատոնի գեղարվեստական տնօրեն։
 Թաթուլ Մանասերյան, տնտեսական գիտությունների դոկտոր, «Այլընտրանք» հետազոտական կենտրոնի ղեկավար։
 Հմայակ Հովհաննիսյան, Հայաստանի քաղաքագետների միության նախագահ։
 Սամվել Զաքարյան, «Global SPC» ընկերության նախագահ, Հայաստանի դեղամիջոցների արտադրողների և ներկրողների միության նախագահ։
 Ալեքսանդր Պրոխանով, ռուս քաղաքական գործիչ, ռուսական ազգայնական շարժման առաջնորդներից, գրող, հրապարակախոս, Ռուսաստանի գրողների միության քարտուղարության անդամ, ռւոսական «Զավտրա» թերթի գլխավոր խմբագիր։
 Արտաշես Էմին, Հայաստանում Կանադայի պատվավոր հյուպատոս, Հայաստանի սինխրոն թարգմանության հիմնադիր, գրող։
 Դավիթ Մուրադյան, Հայաստանի ազգային կինոակադեմիայի նախագահ, գրող։
 Ռուբեն Գևորգյան, հայ կինոռեժիսոր, Հայաստանի ժողովրդական արտիստ։
 Վիկտոր Երոֆեև, ռուս գրող և հաղորդավար։
 Վիտալի Տրետյակով, Մոսկվայի պետական համալսարանի հեռուստատեսության բարձրագույն դպրոցի (ֆակուլտետի) դեկան։
 Սուսաննա Գաբրիելյան, «Արագիլ» հասարակական կազմակերպության տնօրեն։
 Արա Թադևոսյան, «Մեդիամաքս» լրատվական գործակալության տնօրեն։
 Շուշան Պետրոսյան, երգչուհի, դերասանուհի, ՀՀ ԱԺ 5-րդ գումարման պատգամավոր։
 Շուշանիկ Արևշատյան, ռադիո Վան մեդիահոլդինգի տնօրեն։
 Տիգրան Ջրբաշյան, «Ամերիա» ընկերության զարգացման գծով տնօրեն։
 Լալի Սվիմոնիա, ՎՏԲ Հայաստան բանկի գովազդի և հասարակության հետ կապերի բաժնի վարիչ
 Արման Սաղաթելյան, «Արմենիա» մեդիահոլդինգի փոխտնօրեն, ՀՀ ԱԺ 6-րդ գումարման պատգամավոր
 Նինա Իսկանդարյան, ԶԼՄ Կովկասյան ինստիտուտի կրթական ծրագրերի ղեկավար։
 Մարինե Ալես, թատերագետ, երգահան, բանաստեղծ։
 Էդգար Բաղդասարյան, կինոռեժիսոր, սցենարիստ, պրոդյուսեր։
 Ցվետլանա Պասկալևա, լրագրող։

Տես նաև 
 Ռուսական քարոզչություն

Արտաքին հղումներ 
 Պաշտոնական կայք

Ծանոթագրություններ 

2012 հիմնադրումներ Հայաստանում
Ռուսական քարոզչություն